**ANUNȚ PENTRU SOLICITAREA DE EXPRESII DE INTERES:**

**”ROMÂNIA - PROIECTUL PRIVIND ÎMBUNĂTĂȚIREA MANAGEMENTULUI RISCULUI LA DEZASTRE - Acord de împrumut nr. 8892-RO**

**Servicii de consultanță pentru diseminarea coordonată la nivel național, pe canale TV, radio și platforme de social-media (Facebook, Instagram și Youtube) a mesajelor destinate prevenirii riscurilor și protecției populației pe durata manifestării situațiilor de urgență”**

Nr. Referință: RO-GIES-186277-CS-CQS

România a primit un împrumut de la Banca Internațională pentru Reconstrucție și Dezvoltare pentru a sprijini implementarea Proiectului privind îmbunătățirea managementului riscului la dezastre și intenționează să aloce o parte din fondurile acestui împrumut pentru finanțarea prezentelor servicii de consultanță.

 Serviciile de consultanță („Serviciile”) integrează servicii de consultanță destinate a realiza promovarea şi transmiterea informațiilor referitoare la prevenirea riscurilor și protecția populației pe timpul manifestării situațiilor de urgență, asigurând o diseminare coordonată la nivel naţional a mesajelor pe aceasta temă şi monitorizarea felului în care acestea sunt receptate la nivelul publicului larg şi a mass-media. Informații detaliate suplimentare, inclusiv despre perioada derulării acestor Servicii, sunt furnizate în Termenii de Referință („ToR”) publicați pe site-ul Inspectoratului General pentru Situații de Urgență [www.igsu.ro](http://www.igsu.ro).

 Inspectoratul General pentru Situații de Urgență („IGSU”) invită **firme de consultanță eligibile** sau asocieri de Consultanți, sub formă de Joint-Venture (JV), menționând în clar dacă se prezintă cu sau fără o entitate sub-consultantă, (numiți generic „Consultanți”) să transmită Expresii de Interes cu privire la furnizarea acestor Servicii.

 Consultanții trebuie să furnizeze în Expresia de Interes informații prin care să demonstreze că au calificările necesare și o experiență relevantă pentru a furniza aceste Servicii.

Se recomandă tuturor Consultanților interesați să ia în considerație prevederile paragrafelor 3.14, 3.15, 3.16 și 3.17 din „Regulamentul Băncii Mondiale privind achizițiile în cadrul împrumuturilor de finanțare a proiectelor de investiții”, datat iulie 2016 și revizuit în noiembrie 2017 (<http://pubdocs.worldbank.org/en/178331533065871195/Procurement-Regulations.pdf>) care stipulează politica Băncii Mondiale cu privire la *conflictul de interese*.

De asemenea, se recomandă consultarea paragrafelor 3.21, 3.22 și 3.23 cu privire la *eligibilitate*, din cadrul documentului menționat anterior. În concordanță cu paragraful 3.23 (b), firmele sau instituțiile proprietate de stat din România pot participa la această procedură doar dacă pot demonstra că (i) sunt autonome din punct de vedere juridic și financiar, (ii) sunt operaționale în conformitate cu legislația din domeniul comercial și (iii) sunt agenții/entități independente față de Guvernul României sau față de Agenția de implementare (în acest caz, IGSU). Excepțiile de la prevederile paragraului 3.23 (b) sunt situațiile detaliate în paragrafele 3.23 (c) și 3.23 (d).

 Expresiile de interes trebuie să conțină și informații detaliate privind adresa, persoană de contact, numărul de înregistrare și țara, precum și informații privind profilul Consultantului.

 Criteriile de selecție pentru evaluarea Expresiilor de interes sunt:

- Calificări generale – 20 puncte;

*Consultantul (sau oricare dintre entitățile asociate în cazul unei asocieri de tip Joint-Venture) va prezenta informații, prin care să ateste aceste date cu privire la: domeniul de activitate principal, anii de experiență în domeniu și prezentarea serviciilor furnizate. Consultantul (sau oricare dintre entitățile asociate în cazul unei asocieri de tip Joint-Venture) trebuie să includă scrisori de recomandare de la clienții anteriori.*

*În contextul Termenilor de referință (ToR) cu privire la aceste Servicii, Consultantul (sau oricare dintre entitățile asociate în cazul unei asocieri de tip Joint-Venture) trebuie să demonstreze o experiență profesională generală relevantă de preferință de cel puțin 5 ani.*

*-* Experiență specifică – 40 puncte;

*Consultantul (sau oricare dintre entitățile asociate în cazul unei asocieri de tip Joint-Venture) va furniza informații, în mod detaliat și prin prezentarea de documentații care să certifice respectivele date, cu privire la experiența sa specifică despre cel puțin 3 contracte / angajamente similare cu aceste Servicii (din punct de vedere al complexității) realizate de către Consultant (sau oricare dintre entitățile asociate în cazul unei asocieri de tip Joint-Venture) în ultimii 5 ani.*

*Consultantul (sau oricare dintre entitățile asociate în cazul unei asocieri de tip Joint-Venture) va indica cele mai relevante angajamente realizate (finalizate și / sau în curs) din ultimii 5 ani privind campaniile de conștientizare publică, cu o scurtă descriere a acțiunilor/activităților îndeplinite, raportărilor acceptate și a rezultatelor obținute. Recomandările respectivilor clienți/beneficiari vor fi anexate în mod obligatoriu. Fiecare angajament realizat, similar și certificat prin documentația suport, prezentat în plus față de cele 3 angajamente similare menționate mai sus, vor fi considerate un plus.*

*-* Capacitatea de a asigura Personal calificat și specializat pentru domeniul serviciilor ce fac obiectul prezentului angajament descris în Termenii de Referință (ToR) - 40 puncte

*Consultantul vor prezenta informații relevante cu privire la competențele corespunzătoare în rândul personalului lor, așa cum se solicită în ToR. Documentația depusă de către Consultant (sau oricare dintre entitățile asociate în cazul unei asocieri de tip Joint-Venture) cu privire la informațiile semnificative legate de experiența relevantă și calificarea specialiștilor echipei sale va include date cum ar fi numărul de experți angajați și/sau experți de colaborare independenți, competențele profesionale ale acestora, pentru fiecare poziție propusă în echipa sa (experți cheie sau experți adiționali), pentru a sublinia contribuția fiecărui specialist adusă implementării acestei campanii de informare publică.*

Consultantul va fi selectat utilizând procedura de Selecţie pe baza calificării Consultantului (CQS – Selection Based on Consultants Qualification) în conformitate cu prevederile Regulamentul Băncii Mondiale privind finanțarea proiectelor de investiții, ediția iulie 2016, revizuit în noiembrie 2017 (Procurement Regulations for IPF Borrowers , July 2016, revised November 2017 <http://pubdocs.worldbank.org/en/178331533065871195/Procurement-Regulations.pdf>).

Consultanţii interesați pot obţine informaţii suplimentare, prin depunerea de solicitări scrise în acest sens, prin e-mail sau la adresa de mai jos, în intervalul orelor de program cuprins între 8:00 – 16:00 (luni - vineri).

Expresiile de interes trebuie depuse în scris, în limba română, la adresa de mai jos (personal, prin poștă sau prin e-mail), până la data de **28.10.2020 , ora 14:00.**

**Inspectoratul General pentru Situații de Urgență**

**Unitatea de Implementare a Proiectului privind îmbunătățirea managementului riscului la dezastre**

În atenția: dl. col. Mihai Cezar DAMIAN, manager de proiect

Str. Banu Dumitrache nr.46, sector 2, București

Fax: 021-208 45 46

e-mail: laura.chiscop@igsu.ro; uip\_bm@igsu.ro; marcela.vladareanu.uip@igsu.ro